112. AΠΟΦΑΣΗ YΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 36809/1027 της 2/16 Iουλ. 2004 (ΦΕΚ Β΄1083) Κανονισμός περί διαδικασιών εξέτασης από την Ε.Ε.Τ.Τ., παραπόνων των χρηστών και επίλυσης διαφορών που αναφύονται μεταξύ του Δημοσίου και των ταχυδρομικών επιχειρήσεων, μεταξύ των ταχυδρομικών επιχειρήσεων, καθώς και μεταξύ των τελευταίων και των χρηστών. Έχοντας υπόψη: 1.Τις διατάξεις των άρθρων 6 παρ. 1 εδάφιο Ιζ΄, και 7 παρ. 4 εδάφιο στ΄ του Ν. 2668/1998 (Α΄ 282) "Οργάνωση του τομέα παροχής ταχυδρομικών υπηρεσιών και άλλες διατάξεις", σε συνδυασμό με τις διατάξεις των άρθρων 2 και 3 παρ. 2 του Ν. 3185/2003 (Α΄229) "Τροποποίηση του Ν. 2668/1998 (Φ.Ε.Κ 282 Α΄), εναρμόνιση με την Οδηγία 2002/39/ΕΚ, ρυθμίσεις θεμάτων του Οργανισμού ΕΛΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ.) και άλλες διατάξεις". 2.Τις διατάξεις του άρθρου 29 Α του Ν. 1558/1985 (Α΄137) "Κυβέρνηση και Κυβερνητικά όργανα", όπως αυτό προστέθηκε με το άρθρο 27 του Ν. 2081/1992 (Α΄154) και αντικαταστάθηκε με το άρθρο 1 παράγραφος 2 α του Ν. 2469/1997 (Α΄ 38). 3.Τις διατάξεις του Π.Δ. 293/1999 (Α΄263) "Οργανισμός του Υπουργείου Μεταφορών και Επικοινωνιών". 4.Την αριθ. 18674/4176/26.3.2004 κοινή απόφαση του Πρωθυπουργού και του Υπουργού Μεταφορών και Επικοινωνιών " Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών" ( ΦΕΚ 535/Β/2004).  5.Την αριθ. 305/62/6.2.2004 γνώμη της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.). 6.Το γεγονός ότι από την εφαρμογή της παρούσας απόφασης, δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Πεδίο εφαρμογής Η Εθνική Επιτροπή Τηλεπικοινωνιών και Ταχυδρομείων (Ε.Ε.Τ.Τ.) προβαίνει στην εξέταση των παραπόνων των χρηστών καθώς και στην επίλυση  Σελ. 178,60 Τεύχος      Σελ.        των διαφορών που αναφύονται μεταξύ του Δημοσίου και των ταχυδρομικών επιχειρήσεων, μεταξύ των ταχυδρομικών επιχειρήσεων, καθώς και μεταξύ αυτών και των χρηστών. Άρθρο 2 Καταγγελία 1.Η Ε.Ε.Τ.Τ. επιλαμβάνεται ύστερα από την υποβολή σχετικής καταγγελίας χρήστη, δημόσιας αρχής ή ταχυδρομικής επιχείρησης. 2.Η καταγγελία αποτυπώνεται σε απλό έγγραφο ή σε ειδικό έντυπο που χορηγείται από την Ε.Ε.Τ.Τ. Πρέπει να περιλαμβάνει το ονοματεπώνυμο, την ιδιότητα, την κατοικία, τη διεύθυνση, τα στοιχεία της ταυτότητας ή του διαβατηρίου του καταγγέλλοντος, καθώς και διεύθυνση και τηλέφωνο επικοινωνίας. Στο κείμενό της θα πρέπει να περιγράφεται η βλαπτική συμπεριφορά της οποίας ζητείται ο έλεγχος, το χρονικό σημείο, κατά το οποίο περιήλθε σε γνώση του ενδιαφερομένου, η εμπλεκόμενη δημόσια αρχή ή ταχυδρομική επιχείρηση, η τυχόν ανάμειξη δικαστικής ή διοικητικής αρχής, η προκαλούμενη βλάβη, καθώς και ο τρόπος με τον οποίο ζητείται η αποκατάστασή της. Η καταγγελία θα πρέπει να υπογράφεται και να χρονολογείται.  3.Η καταγγελία μπορεί να αποστέλλεται και ταχυδρομικώς ή να υποβάλλεται με τηλεομοιοτυπία ή και ηλεκτρονικώς, στην Ε.Ε.Τ.Τ. Σε όλες τις περιπτώσεις η καταγγελία πρωτοκολλείται. Σε περίπτωση που η καταγγελία έχει υποβληθεί με μηχανικό μέσο, ο ενδιαφερόμενος οφείλει εντός πέντε (5) ημερών να αποστείλει το πρωτότυπο έγγραφο στην Ε.Ε.Τ.Τ.  22.Γ.α.112 Ταχυδρομική Ανταπόκριση 4.Η καταγγελία υποβάλλεται σε προθεσμία έξι (6) μηνών αφότου έλαβε γνώση των κρίσιμων πραγματικών περιστατικών ο ενδιαφερόμενος. Η προθεσμία αυτή παρατείνεται μόνο σε περίπτωση ανώτερης βίας. Άρθρο 3  Εξέταση της καταγγελίας 1.Η καταγγελία προωθείται στην αρμόδια Υπηρεσία, η οποία προβαίνει σε προκαταρκτική εξέτασή της.  2.Αν η καταγγελία είναι εκπρόθεσμη, ανώνυμη, αόριστη, προφανώς αβάσιμη, ανεπίδεκτη εκτίμησης ή επαναλαμβάνεται κατά καταχρηστικό τρόπο και χωρίς νεότερα στοιχεία, τίθεται στο αρχείο με σχετική απόφαση της Ολομέλειας της Ε.Ε.Τ.Τ.  3.Σε όλες τις υπόλοιπες περιπτώσεις, η καταγγελία προωθείται, προκειμένου να αποφασιστεί από την Ολομέλεια της Ε.Ε.Τ.Τ. η πρόοδος της διαδικασίας με τη διενέργεια ακρόασης ή συγκεκριμένων ελεγκτικών πράξεων. Η πραγματοποίηση τόσο της ακρόασης όσο και των συγκεκριμένων ελεγκτικών πράξεων διέπεται από την οικεία υπουργική απόφαση (Υ.Α 36808/1026/18.06.2004/Φ.Ε.Κ. 970/Β), με την οποία ρυθμίζεται η διενέργειά τους.  4.Στη συνέχεια, συγκαλείται η Ολομέλεια της Ε.Ε.Τ.Τ., προκειμένου να αποφανθεί αν τίθεται ζήτημα παράβασης της νομοθεσίας περί ταχυδρομικών υπηρεσιών. Σε περίπτωση αρνητικής απόφασης, η υπόθεση τίθεται στο αρχείο και ενημερώνονται οι ενδιαφερόμενοι. Άρθρο 4 Φιλικός Διακανονισμός 1.Σε περίπτωση κατά την οποία διαπιστώνεται κατά τα ανωτέρω παράβαση, η Ε.Ε.Τ.Τ. θέτει τις καλές της υπηρεσίες στη διάθεση των μερών, προκειμένου να επιτευχθεί συμβιβαστική επίλυση της διαφοράς μέσα στο εύλογο χρονικό διάστημα που τάσσεται από αυτήν.  2.Η διαδικασία φιλικού διακανονισμού προωθείται με την επιμέλεια της Ε.Ε.Τ.Τ., η οποία διαπιστώνει και την επιτυχή ολοκλήρωση ή την αποτυχία της.  3.Σε περίπτωση συμβιβαστικής επίλυσης της διαφοράς, υπογράφεται σχετικό πρακτικό από τα μέρη. Η Ε.Ε.Τ.Τ. εποπτεύει την καλή εκτέλεσή του. Το περιεχόμενο του συμβιβασμού πρέπει να μην προσκρούει σε διατάξεις της κείμενης νομοθεσίας.  4.Αν το πρακτικό δεν εκτελεστεί προσηκόντως, τότε το ζήτημα επανεξετάζεται από την Ε.Ε.Τ.Τ.  5.Το περιεχόμενο της διαδικασίας του φιλικού διακανονισμού είναι εμπιστευτικό για τους τρίτους και δεν επηρεάζει την εξέλιξη της υπόθεσης σε περίπτωση αποτυχίας. Άρθρο 5  Επίλυση της διαφοράς 1.Αν δεν επιτευχθεί συμβιβαστική επίλυση της διαφοράς, η Ολομέλεια της Ε.Ε.Τ.Τ., έχοντας διαπιστώσει την ύπαρξη παράβασης, σύμφωνα με όσα ορίζονται στο άρθρο 3 παρ. 3 και 4 της παρούσας, αποφαίνεται για τα ληπτέα μέτρα.  2.Στην περίπτωση κατά την οποία οι κυρώσεις στρέφονται κατά του φορέα παροχής καθολικής Υπηρεσίας, διαβιβάζει τη γνωμοδότησή της στον Υπουργό Μεταφορών και Επικοινωνιών, προκειμένου να ασκήσει τη σχετική αποφασιστική αρμοδιότητά του (άρθρο 25 παρ. 2 του Ν. 2668/1998, όπως αντικαταστάθηκε με το άρθρο 11 του Ν. 3185/2003) 3.Η απόφαση της Ε.Ε.Τ.Τ. επιδίδεται σε εκείνους, στους οποίους αφορά, με δικαστικό επιμελητή ή άλλο δημόσιο όργανο.  4.Η Ολομέλεια της Ε.Ε.Τ.Τ. μπορεί να ανακαλεί την απόφασή της, αν ανακύψουν νέα οψιγενή ή οψιφανή στοιχεία. Άρθρο 6  Τελικές και Μεταβατικές Διατάξεις 1.Όσα ζητήματα δεν ρυθμίζονται από το Ν. 2668/1998 και τη συναφή νομοθεσία, καθώς και την παρούσα απόφαση, διέπονται από τον Κώδικα Διοικητικής Διαδικασίας (Ν. 2690/1999). 2.Η παρούσα απόφαση διέπει τις καταγγελίες που υποβάλλονται από την έναρξη εφαρμογής της. 3.Η ισχύς της παρούσας απόφασης αρχίζει από τη δημοσίευσή της . (Μετά τη σελ. 178,60) Σελ. 178,61 Τεύχος      Σελ.        Ταχυδρομική Ανταπόκριση 22.Γ.α.112 